cyanic-selkie/wikianc huggingface dataset:
Espaniol (gramatica)
Jenero
On ave nomis con sua femin noncoerente, nomida eteronimes: el hombre / la mujer; el caballo / la yegua; el yerno / la nuera; el carnero / la oveja; el padre, la madre; el toro / la vaca; macho / hembra; marido / mujer; padrino / madrina; caballero / dama; el jinete / la amazona. Alga parolas cambia sua sinifia si los cambia de jenero: el mañana / la mañana; el vocal / la vocal; el clave / la clave; el trompeta / la trompeta; el corte / la corte; el cámara / la cámara; el capital / la capital; el cólera / la cólera; el cometa / la cometa; / el cura / la cura; el frente / la frente; el espada / la espada; el Génesis / la génesis; el guardia / la guardia; el guía / la guía; el orden / la orden; el ordenanza / la ordenanza; el coral / la coral; el parte / la parte; el pendiente / la pendiente; el pez / la pez; la radio / el radio. Los es femin la nomes finida par -dad, -tad, -ción, -sión, -xión, -tud, -ies, -icie, -umbre, -sis, -ez e –triz, como la verdad, la libertad, la calvicie, la infección, la tesis, la vejez, la actriz, la cantidad, la amistad, la televisión, la lentitud, la mies, la superficie, la pesadumbre; on ave esetas como el análisis, el énfasis, el pez, el juez, el almirez e el ajedrez.
A la otra lado, la varia de jenero dona alga sutiles semantical> la femines es jeneral ojetos plu grande (anillo / anilla, cubo / cuba) o on prefere fa los ojetos o cosas (el cosechador / la cosechadora; el impresor / la impresora) o ave un valua despetosa: zorro / zorra; on nota ance la difere sur la valua coletiva de femin en alga oposas (leño /leña) e ance, femin indica en la plu casos (ma no en tota) la fruta, e la masin, la arbor corespondente: manzana / manzano; pera / peral...
La normas per distingui o cambia la jenero de la nomes es:
Numero
On formi la singular de la nom con la morfem zero e la plural con la morfem -s si lo fini par vocal, o -es si lo fini par consonante o vocal asentuada, an si esta caso ultima es cambiante: maniquís o maniquíes. Alga parolas usa sola la plural (pluralia tantum) como víveres, comestibles, resultas, andurriales, anales, aledaños, gárgaras, trizas, tinieblas, modales, trébedes, enseres, exequias, afueras, alrededores, nupcias, entendederas, facciones, vituallas, honorarios, andas, añicos, arras, albricias, esponsales, maitines, creces, alicates, fauces, e otras sola la singular (singularia tantum): cariz, oeste, este, tez, caos, cenit, salud, sed, grima, fénix, vejez, vulgo, virus etc.
Jeneral, la numero indica ante otra tipo de informas; la plural alterna con la singular cuando on refere a ojetos cual ave du duis:espalda / espaldas; pantalón / pantalones; nariz / narices; tijera / tijeras; otra veses esta altranas ia eleje la plural an si lo es un sola ojeto, ma con du medias pd gafas. Ance lo ia es spesialida la plural de varia o spesia, cual nomi clases diferente de un mesma materia vino / vinos; madera / maderas. La plural ave ance, a veses, conotas despetada e pote indica abunda de alga cosas, como en la poema de Garcilaso de la Vega: "Corrientes aguas puras, cristalinas". Lo es plu difisil esplica la usa de alga plurales como en Carnaval / Carnavales; funeral / funerales; boda / bodas; Navidad / Navidades (pd on pote dise "árbol de Navidad" ma no "árbol de Navidades".
Verbos
Cada verbo espaniol parteni a un de tre clases, marcada par la coda de infinitiva: -ar, -er, -ir, a veses nomida la conjuga un, du e tre en ordina.
Presente
La presente de indicativa es usada per espresa atas o statos en la presente. Per esemplo:
Pasada
Espaniol ave un numero de tempos verbal per espresa atas o statos en la pasada. La du cual es "simple " en sua forma (pd formida par un sola parola en locada de es un verbo composada) es la pasada e la nonperfeta.
Juntas
Las juntas espaniol y ('e') e o ('o') cambia sua forma en la lingua parlada e scriveda a e e u en ordina cuando es segueda par un sona vocal identica. Tal, padre e hijo ('padre e fio'), Fernando e Isabel ('Fernando e Isabela'), sujeto u objeto ('sujeto o ojeto'), vertical u horizontal ('vertical o orizonal').
La cambia no aveni ante la (h)i de un diftongo, como en acero y hierro ('aser e fero'). No la conjunta y cambia cuando apare a la comensa de un demanda (cuando lo servi per introdui o reintrodui un nom como un tema, en loca de lia un elemento con otra), como en ¿Y Inés? ('E Ines?')
Roparz Broudig
Roparz broudig ia es un marinor, scrivor e poesiste bresonica poca conoseda de la prima dui de la sentenio 20, ci ia mestri la lingua bresonica leteratural como no otra person. El ia reseta la premio leteratural "Breizh" [Bres] sabente parla sur la dur vive dial e la sentis profonda de la popla bresonica, spesial la marinores. La poesia "Beure laouen" ( matina felis) es estraeda de un libro sur esta mesma tema de la vive de marinores: "gand red an dour" ("con la curso de la acua").
Leteratur
Leteratur es la arte de operas scriveda. Jeneral lo es la nom per un colie de testos, categorida en grupos lingual o nasional, o asosiada a un tema, un eda o un situa sosial (per esemplo: leteratur femiste e leteratur enfantal). Clar, la categorias de leteratur es sujetal, e pote es controversa en multe casos. La leteratur es categorida (e sucategorida) en jeneros.
Espaniol (gramatica)
Juntas
Cuando la conjunta o apare entre numeros, lo es usual speleda con un sinieta (ó), per distingui lo de zero (0); tal, 2 ó 3 ('2 o 3') en contrasta con 203 ('dusento tre').
Nano (mitolojia)
En mitolojia germanica, un nano es un vivente umanin cual abita en montanias e en la tera, e es asosiada variosa con sajia, forja, mina, e fabrica. Nanos en folclor es comun descriveda como omes vea con barbas longa. Nanos fema no es multe notada. Nanos es a veses descriveda como corta e fea, ma alga studiantes vide esta como un developa moderna veninte de representas comica. Nanos continua es representada en cultur popular moderna en medias variosa.
Leteratur
Alga persones defende la opina ce leteratur inclui tipos de naras par simboles (bandas de cartunes, imajes, sculta, etc). Ma tipal on considera ce leteratur conteni testos scriveda con alga cualia, e esclui alga formas popular como bandas de cartunes o alga spesies de novela (per esemplo la novela rosa).
Nano (mitolojia)
La linguas germanica usa ia nomes orijinal simil a la engles dwarf, cual desende de dweorg en engles vea. Lo ave conatas en otra linguas germanica, incluinte dvergr en norsce vea e twerg en deutx alta vea. Un orijina sujestada es *dwergaz de protogermanica reconstruida. La parola "nano" en lfn es de la linguas romanica, como italian nano, espaniol enano, portuges anão, catalan nan, e franses nain, e los deriva de latina nanus, e ultima elinica νάνος - tota con la sinifia "nano".
No multe viventes definida clar como nanos apare en la Edda poesial e la Edda prosal. Cuando los apare, los ave roles diversa: fabricores de cosas con cualias majial, donores reservada de esta cosas, matores o predores sesal ci desira divas o elfos. Los es xef asosiada con forjores de metales, e ance con moria. En la nara de Re Sveiðir en la saga Ynglinga, la portes en la montes cual es gardada par la nanos pote es videda como portes entre mundos supranatural. Un nano, Alviss, ia demanda sposi con Þrúðr, la fia de Thor, ma el ia es mantenida como parlante asta la dia nova, e el cambia a petra (simil a alga naras de troles).
En la poesias eroin de deutx alta media, la plu de nanos es mostrada con barbas longa, ma algas pote ave un apare enfantin. En alga naras, la nano ave la cualias de un cavalero. El es clar separada de umanas normal par sua corpo peti, en alga casos no plu alta de la jenos de umanas normal. An si los es peti, nanos ave tipal fortia supraumana, par natur o par majia. Multe nanos ave la capasia per deveni nonvidable, tipal par usa un tarnkappe (un capa de nonvidablia), cual lo pare es un cualia multe vea de la nanos. Ance, los posese otra cosas majial, e comun es forjores mestral. Tipal, los abita en montes vacuida, ma en alga casos los pote abita supra la tera. Dependente de la nara, los pote es enemin o amin a umanas. La nanos mas es comun representada como desira femes umana, e nanos fema como desira la eroe mas en la lejendas.
En la fable de Neva Blanca de la frates Grimm, on ave sete nanos. La filma animada de esta nara, creada par la Walt Disney Compania en 1937, es la varia la plu bon conoseda en la eda moderna. Ma la plu de nanos en naras de imajina segue prosima los de J. R. R. Tolkien e sua obra "La senior de la anelos", do la nanos ia es distinguida de la elfos e ave cualias plu simil a la nanos de la mitos, an si ancora plu peti ca umanas e, multe comun, portante barbas grande. La plu de media fantasial moderna ia continua usa la idea, en la jua Dungeons and Dragons ("Prisones sutera e dragones" e libros e filmas como la Chronicles of Narnia ("Raconta de Narnia") par C. S. Lewis.
Calendario de Auguste Comte
Auguste Comte, en 1849, ia publici un calendario de 13 menses, cual el ia nomi la Calendario Positiviste. Lo conteni 13 menses de 28 dias o esata cuatro semanas. On ave un plu dia a la fini de la anio cual no ave un nom normal, e un plu dia (dia 366) en cada anio cuatro. Cada anio comensa a "lundi, la prima de Moxe". La calendario comensa con 1789 como anio un, e 2000 ia es la anio 212. Cada mense ave esta forma:
Comte ia sujesta nomes per la menses:
La calendario e August Comte ia es partal adotada par International Fixed Calendar League, un asosia cual ia ave ofisias en London e Rochester, New York. La sola cambias: la semana comensa con soldi en loca de lundi, la nomes de la plu de menses es la nomes comun, un mense nova es poneda entre junio e julio, nomida "sol" o "midi", e la dia 366 es poneda a la fini de sol/midi. La asosia ia es cluida en la desenio de 1930.
Aung San Suu Kyi
197px|thumb|right|Aung San Suu Kyi en 2013 Aung San Suu Kyi (1945- ) es la gidor fema de promove nonviolente per diretos umana e democratia en Miama, e un ganior de la premio Nobel de pas. El ia nase en Yangon (Rangoon). Sua madre ia es un diplomata famosa e sua padre, U Aung San, es conoseda como la fundor de Miama moderna.
Sua scrivedas es colieda en Libria de teme e otra libros (1991). En 1988 Daw Aung San Suu Kyi e otras ia fundi la Lia Nasional de Democratia (NLD). Sua stratejia nonviolente a fas de menasa par la militares ia vinse la atentas de la militares per proibi elejes libre.
En 1989, on ia prisoni el en sua casa. El ia es ancora capas de gida la NLD a un vinse major en la eleje de 1990. Ma la governa ia refusa permete la asembla de parlamento. La aresta de Suu Kyi ia fini en 1995, atraente atende nasional e internasional. El ia gania la premio Nobel per pas en 1991. El ia continua de parla franca e con vose alta contra la governa de Miama.
America Norde
300px
America Norde es un continente entre la Mar Atlantica a la este e la Mar Pasifica a la ueste. Tota de lo es situada a norde de la ecuator, en la emisfera norde, e la plu de lo es situada en la emisfera ueste. Lo pote ance es considerada un sucontinente de America.
America norde covre un area de sirca 24 709 000 km2, cual es sirca 16.5% de la tera de la Tera e sirca 4.8% de la surfas total de la Tera. America norde es la continente la tre de la plu grande en area, pos Asia e Africa, e la cuatro de la plu grande en cuantia de abitores, pos Asia, Africa e Europa. En 2013, on ia estima ce la cuantia de abitores ia es cuasi 565 milion persones en 23 statos autonom, cual ia es aprosima 7.5% de la cuantia de abitores de la mundo, si on inclui isolas prosima (la plu notable de cual es en la Mar Caribe).
America norde ia es abita par umanas prima en la periodo glasial la plu resente, tra la ponte de tera de Bering sirca 40 000 a 17 000 anios a ante. On suposa ce la periodo paleoamerican orijinal ia dura asta sirca 10 000 anios a ante (la comensa de la periodo anticin). La paso clasica ia estende entre la sentenios 6 e 13. La eda precolombian ia fini par la migras transatlantica e la ariva de colonistes european en la eda de descovre e la periodo temprana moderna.
Alga de sua nasiones es multe rica, como la SUA, ma otras, como Aiti, es multe povre. La linguas la plu comun es engles, espaniol e franses. En Canada e la SUA, la cultur es xef european, ma en Mexico, la isolas de la Mar de Caribe e la nasiones de America Sentral, la cultures de Europa es en junta con la cultures de la americanes orijinal. Ance, la cultures de Africa ia influe tota la Americas.
Multe persones usa la parolas "America Norde" sola per la SUA e Canada. Mexico, America Sentral, e la paises de la Mar de Caribe, en esta caso, es partes de "America Latina".
Burcina Faso
Burcina Faso es un pais sin costa en Africa ueste.
Lo covre un area de sirca 274.200 cilometres cuadrida e es ensircada par ses paises: Mali a la norde, Nijer a la este, Benin a la sude-este, Togo e Gana a la sude, e Costa de Ivor a la sude-ueste. Sua capital es Ouagadougou. En 2015, on ia estima sua popla a pico plu ca 17,3 milion persones.
Burcina Faso es un pais de lingua franses, e franses es un lingua ofisial de governa e comersia. Linguas sudanica es parlada par 90% de la popla. Istorial nomida la Republica de Volta Alta, la pais ia es renomida a Burcina Faso a 4 agosto 1984 par Thomas Sankara, la presidente alora. La sitadanes de Burcina Faso es nomida burcinabes.
En la desenio de 1890, en la Scaramuxa European per Africa, la teritorio de Burcina Faso ia es invadeda par Frans, e controla colonial ia es instituida pos un gera de concista entre 1896 e 1904. La teritorio ia deveni un parte de Africa Ueste Franses en 1904, e on ia institui la colonia Volta Alta Franses a 1 marto 1919, nomida per sua loca a la cursos alta de Rio Volta.
Tictacto
Tictacto (acc "tre en un linia", "Xes e Os") es un jua, tipal usante paper e lapis, usante un grilia de tre par tre cuadros, sur cual la du juores scrive sua marcas - un X o un O - un turnos alterante. La gol es la ateni de tre de sua propre marca en un linia vertical, orizonal, o diagonal. Juores descovre pronto ce, si la juores jua la plu bon, la jua fini egal, pd no ganior o perdor. Donce, tictacto es plu comun juada par enfantes joven, ci no ia descovre la stratejia la plu bon.
Juas usante un table tre par tre pote es trasada a retro a Egipte antica, sur tables trovada sur telias de tetos datinte de sirca 1300 aec. Un varia ia es juada en la Impero Roman sirca la sentenio prima aec. Lo usa sola tre pesos, donce la juores debe move los a cuadros vacua asta un juor ateni la gol de tre en un linia, esata como la jua de molin con tre pesos per juor.
Volpe
On pote trova volpes tra la mundo. Sua reputa como animales astuta e rusosa ia contribui a sua presente en la naras e cultur popular de multe sosias. La xasa de volpes con manadas de canes, comun en la istoria de Europa e spesial en Britan, ia es esportada par colonistes european a partes variosa de la mundo nova.
Ustaxa
197px|right
Ustaxa - Organiza revoluinte corvatsce (corvatsce: Ustaša - Hrvatska revolucionarna organizacija) ia es un promove nasionaliste corvastce fundida en 1929 par Ante Pavelić. Lo es un organiza faxiste, raziste, e teroriste, ativa, en sua forma orijinal entre 1929 e 1945. Sua membros ia mata centos de miles de serbsces, iudis, e romanis, plu oposantes political en Iugoslavia en la Gera Mundal Du.
La ideolojia de la promove ia es un misca de faxisme, catolicisme, e ultranasionalisme corvatsce. La Ustaxa ia suporta la crea de un Corvatsca Grande cual ta estende de la rio Drina a la borda con Beograd. La promove asentua la nesese per un Corvatsca razal pur e promove jenoside contra la serbsces, iudi, e romanis, e la persegue de corvatsces e bosnianes antifaxiste o oposante. Forte catolica, la Ustaxa ia promove catolicisme e islam como la relijios de corvatsces e bosnianes, e ia condena cristianisme ortodox, cual ia es la relijio xef de la serbsces. La Ustaxa ia vide la bosnianes como "corvatsces muslim", e como resulta los no ia es persegueda par causa de sua raza.
Compilador
Un compilador es un program de computador cual tradui otra programes de un forma a un otra. La forma inisial es nomida codigo de fonte, e es scriveda en un lingua programal cual programores pote leje fasil. La forma resultante es multe plu cru, ma lo es direta esecutable par un computador.
Un razona comun per usa un compilador es per converti codigo de fonte a un forma binaria (codigo de ojeto) per crea un program esecutable. On usa la nom "compilador" xef per programes cual tradui codigo de un lingua de nivel alta a un lingua de nivel plu basa, pe lingua de asembla o codigo de macina.
Multe spesies de compilador esiste. Si la program compilada pote funsiona en un computador de cual sua prosedador o sistem de opera difere de lo en cual la compilador mesma funsiona, alora la compilador es un transcompilador. Un program cual tradui de un lingua de nivel basa a un lingua de nivel plu alta es nomida un descompilador. Un program cual tradui entre linguas de nivel alta es nomida un compilador de fonte a fonte. On ave ance rescrivadores cual tradui la forma de espresas sin cambia la lingua. On usa la nom compilador de compilador per un jenerador de analisadores sintatical, un util comun usada per aida crea alga partes fundal de un compilador.
Un compilador tipal fa multe o tota de la funsionas seguente: preprosede, analise de simboles, analise sintatical, analise de semantica (tradui dirijeda par sintatica), representa media, boni de codigo, e jenera de codigo. Compiladores reali esta funsiones en fases cual suporta un desinia nonperosa e un muta coreta de enflue a esflue. Car falis causada par la condui noncoreta de un compilador pote es multe difisil per comprende e evita, programores de compiladores labora multe per serti la coretia.
Compiladores no es la sola traduadores usada per converti codigo de fonte. Un interpretador es un program cual tradui e ance esecuta la operas indicada. La nesesas de la prosede de tradui influe la desinia de linguas de programi, e pote gida a un prefere per compila o interprete en un lingua spesifada. Ma si nesesada, on pote crea interpretadores per linguas usual compilada e compiladores per linguas usual interpreteda.
La compiladores la plu temprana ia es scriveda en codigo de asembla. La compilador prima autocompilante – scriveda en un lingua de nivel alta e capas de compila sua propre codigo – ia es creada en 1962 par Tim Hart e Mike Levin a MIT per la lingua Lisp. De la desenio de 1970, lo ia deveni comun ce on scrive un compilador en la lingua cual lo compila, ma Pascal e C ia es ance elejes comun. La construi de un compilador autocompilante presenta un problem spesial: on nesesa compila la varia prima de la compilador o par mano, o par un otra compilador scriveda en un otra lingua, o (como en la compilador de Hart e Levin) par esecuta la compilador en un interpretador.
Xacal
Xacales es tre spesies de Canidos: la xacal de dorso negra de Africa sude, la xacal de lados raiosa, ance de Africa sude, e la xacal oro de Africa norde e Asia sude. Coiotes es a alga veses nomida xacales american, ma los no es vera xacales.
Xacales es omnivores cual preda a animales peti o de grandia media, e es un forajor capas. Los ave gamas longa e dentes canin curva cual aida la xasa de aves, retiles, e mamales peti. Los ave pedes grande e osos fusada de en gamas cual aida en core distantes longa e tan rapida como 16 km/ora per tempos estendeda. Los es la plu ativa a la matina e note.
Los grupi se la plu comun como un duple monogamiste, cual defende sua teritorio contra otra duples par xasa competores e marca sua teritorio con urina e feces. Sua teritorio pote es sufisinte grande per inclui alga adultes joven, cual resta con sua jenitores asta cuando los trova teritorios propre. Xacales asosia a alga veses en manadas peti, ma normal los xasa o solitar o en duples.
Engles (gramatica)
La gramatica de engles es un corpo de regulas cual descrive la strutur de espresas en la lingua engles. Engles ave multe varias istorial, sosial e rejional, cual difere de la gramatica asi descriveda.
Engles ave oto clases de parolas: nomes, determinantes, pronomes, verbos, ajetivos, averbos, preposadas e juntas. Nomes, verbos, ajetivos e averbos es clases abrida, cual aseta fasil membros nova. La otras es clases cluida. Per esemplo, lo es rara ce un pronom nova entra a la lingua. Parolas en engles no es normal marcada per clase, e alga es membros de plu ca un clase. Per esemplo, run pote es usada como un nom o un verbo. A la otra lado, engles ave multe afisas de deriva cual causa un cambia de clase.
Parolas combina per formi formulas. Un proposa normal servi la mesma funsiona como un membro de un clase de parolas. Per esemplo, me ami Pedro es un formula cual pote es usada en un frase en la mesma modo como un nom, e donce lo es nomida un formula nomin. Simil, formulas ajetivin e formulas averbin funsiona como ajetivos o averbos. Un formula verbal es composada de un verbo con cualce ojetos o otra dependentes; un formula preposadal es composada de un preposada con sua completinte, e es la plu comun usada como un tipo de formula averbin.
Nomes
Nomes formi la clase de parolas la plu grande en engles. On ave multe sufisas comun per formi nomes de otra nomes o de otra tipos de parolas, como -hood, simil como -ia en elefen. Nomes pote ance es creada par converti de verbos o ajetivos, como talk, cual funsiona esata como parla en lfn.
Nomes en engles no ave seso gramatical, e en esta modo no sembla la plu de otra linguas indo-european, an si alga nomes refere spesial a persones o animales mas o fema (pe: mother e father). Nomes pote es clasida par sua sinifia semantical como nomes propre e nomes comun (pe: China e frog). Los pote es ance clasida como nomes concreta e nomes astrata (pe: book e heat). Un distingui gramatical es lo entre nomes contable e nomes de masa (pe: clock e milk). Nomes contable ave normal formas singular e plural. En la plu de casos, la forma plural es creada par ajunta -s o -es, como en elefen. Formas noncoerente esiste ance (pe: foot e feet), e un pico de parolas no distingui entre singular e plural (pe: sheep).
(Vide nomes en engles)
Nomes engles no es marcada per caso, como en alga otra linguas. Ma los ave formas de posese, formida par la ajunta de -'s (pe: children's) o con sola un sinia de elidi (') en la caso de parolas plural cual fini en -s o -es (pe: dogs), e alga parolas cual fini con -s.
Formulas nomin funsiona gramatical como nomes en frases, per esemplo como la sujeto o ojeto de un verbo. La plu de formulas nomin ave la nom como sua nucleo. Un formula nomin tipal ave la forma asi:
Maison Carrée
La Maison Carrée ("casa cuadrida" en franses) es un construida antica en Nîmes, Frans sude; lo es un de la templos roman plu bon conservada en la teritorio de la antica Impero Roman.
Engles (gramatica)
Nomes
En esta strutur:
Un esemplo:
Leteratur anglosason
Leteratur anglosason refere a la leteratur scriveda en engles antica (anglosason) en England anglosason de la sentenio 7 asta la desenios ante la concista normande de 1066. La "Imno de Caedmon", sur cual Beda dise ce lo ia es composada en la sentenio 7, es regardada como la poesia la plu vea en engles e, par contrasta, "The Grave" es la poesias final scriveda en engles antica, presentante un testo de cambia de engles antica a engles media. La Nara de Peterborough ance pote es considerada un testo tarda, continuante asta la sentenio 12.
Engles (gramatica)
Nomes
En engles, formulas nomin pote es aposada, cuando du formulas nomin refere a la mesma cosa), per esemplo "the president Abraham Lincoln" (la presidente Abraham Lincoln).
Leteratur anglosason
Beowulf, cual frecuente comensa la canon de le leteratur engles, es la obra plu famosa de la leteratur anglosason. La Nara Anglosason es ance importante per studia istorial, conservante un cronolojia de la istoria engles temprana.
Burundi
Burundi, ofisial la Republica de Burundi, es un pais en Africa este, con fronteras con Ruanda en la norde, Tanzania en la este e la sude, e la Republica Democrata de Congo en la ueste. La capital es Bujumbura. La frontera sude-ueste de juntada a la Lago Tanganyika.
Rena de Burundi
Lo apare ce la ultima monarcia burundes ia comensa en la sentenio 17 tarda.
Politica
Burundi es un republica presidental. La xef de stato e la xef de governa es la presidente, cual es elejeda per sinco anios. La constitui atual ia es adotada en 13 marto 1992 a pos un referendo.
Economia
Burundi es un la sinco paises plu povre de la mundo. Lo ave la produi interna bruta per person plu peti de la mundo. Cobalto e cupre es sua minerales xef e la pais esporta cafe e zucar.
Cultur
La linguas major es kirundi, franses e suahili. Min ca 60% de sua abitores sabe leje e scrive, par causa de no vade a sscola. Sola 10% de la studiantes vade a la liseo.
La sportes plu popular es futbal, bascetbal e core.
Leteratur anglosason
En ajunta a la leteratur anglosason, la anglosasones ia scrive varia obras en latina.
Engles (gramatica)
Nomes
Otra formulas cual pote es usada como un formula nomin:
Determinantes
Determinantes en engles es un clase peti de parolas. Los inclui:
Determinantes pote es usada en alga combinas, per esemplo all the water e the many problems.
Determinantes debe es usada en multe contestos per completi un formula nomin. On no pote dise cat sat on table, ma debe dise alga cosa como my cat sat on the table. Ma, si un nom refere a un clase intera o a un conseta (pe: dogs are dangerous, beauty is subjective) o con un nom propre, on no usa un determinante.
Pronomes
La pronomes personal de engles, e sua formas de posese, es:
Jeneral, la person du es you per e singular e plural. Ma en alga dialetos, la plural difere: en la SUA sude, on usa you all o y'all; en alga locas, on usa you'uns; e en multe locas, on usa youse o you guys. Un forma vea de la person du singular es thou, thee, thyself, thy, thing. Los es comun en leteratur vea, como la naras de Shakespeare, e en lingua relijiosa.
La person tre singular ave tre varias cual segue la seso natural: he es per omes e alga animales mas; she es per femes e alga animales fema (e per alga cosas tradisional regardada como fema, como barcones). It es usada per cosas, ideas, etc, e como un sujeto pupetin en frases como It is going to be sunny this afternoon. En alga situas, la person tre plural es usada como un pronom singular per evita atribui un seso a un membro de un grupo de ambos sesos (pe: each employee should ensure that they tidy their desk).
La pronomes de mostra en engles es this (plural these) e that (plural those), esata como la determinantes de mostra.
La pronomes de demanda es who (per persones), what (per cosas), e which (per eleje entre posibles). On pote ajunta -ever a tota per asentua la idea de eleje. La forma ojetal de who es whom, ma lo no es comun usada: on reusa who en loca. Tota pronomes de demanda es ance usada como pronomes de relata.
Arbuto
La arbutos composa un jenera de 12 spesies de planta florinte en la familia Ericaceae, nativa a rejiones temperada de la Mediteraneo, Europa ueste, la Isola Canario, e America Norde. La nomi ia es de la latina, e refere a la spesie Arbutus unedo.
Engles (gramatica)
Pronomes
La pronomes de relata introdui proposas ajetivin. En engles los es who (e sua derivas whom, whose, whoever), which e that. Who refere a persones. Which es usada per cosas. La pronom segue la nom o formula nomin cual lo altera, e es segueda par la proposa ajetivin (pe: the man who gave the present…). Si la pronom es la ojeto de un preposada en la frase seguente, la preposada con la pronom es moveda a la comensa de la proposa ajetivin (pe:  the man to whom I gave the present…) Ma nota ce un ordina multe plu comun es the man whom I gave the present to, the man who I gave the present to, e, multe comun, the man I gave the present to.
Whose indica posese e pote es usada per e persones e cosas (pe: the man whose car I borrowed).
Arbuto
La arbuto ia es importante per la popla salix-de-stretas de Isola Vancouver, ci ia usa la cortex e folias per crea medisines per gripe, problemes de stomaco, e tuberculose, e como la funda per contraconsepis. La arbor es incluida en alga mitos de la etnico. Lo es un bon combustable car lo arde calda e longa. Multe statos en la norde-ueste de la SUA usa la lenio como un fonte de calda. Ma la lenio no es tipal usada per construi o carpenta car lo no crese reta. La fruta es comable ma ave sabor minima e no es comun comeda. En Portugal, la fruta es a veses distilada como un coniac potiosa nomida medronho, e en Madrid, lo es distilada como un licor dulse e frutosa nomida madroño, ambos de la nom comun per la arbuto en acel paises.
Engles (gramatica)
Pronomes
That pote refere a e persones e cosas, ma no pote segue un preposada, cuando on debe usa who o which. Si that no es la sujeto de la proposa ajetivin, on no debe usa lo (the song I listened to yesterday).
Arbuto
La arbuto es un parte de la scermo eraldial de la site de Madrid en Espania. El es nomida el oso y el madroño, la urso e la arbuto, e un sculta de un urso come la fruta de la arbuto sta en la sentro de la site. La imaje es videda sur taxis, sinias, construidas, etc.
Engles (gramatica)
Pronomes
La parola what es ance usada per introdui proposas cual pare como proposas ajetivin, ma no ave un nom a cual los refere — pd: per introdui proposas nomin (I like what he likes).
There pote es inversada en demandas como otra sujetos: Is there a test today?
Otra pronomes en engles es comun la mesma como la determinantes, como many, a little, etc. En alga casos, la pronom difere, pe: none, nothing, everyone, somebody, etc.
Verbos
Verbos es la clase du en cuantia, pos nomes. La forma fundal de un verbo engles no es normal marcada par un coda. Ma on ave alga sufisas cual es comun usada per formi verbos, como -ate, -fy, -ise/-ize, etc. Multe verbos ave ance prefisas como un-, out-, over-, under-, etc. Alga verbos pote ance es creada direta de nomes e ajetivos, pe: snare, nose, dry, calm, etc.
La plu de verbos ave tre o cuatro formas infletada:
La verbo be ave la cuantia la plu grande de formas noncoerente (am, is, are per la presente, was, were per la pasada, e been per la partisipio pasada).
La forma continuante de verbos es composada de formas de be con la partisipio presente en -ing: am/is/are/was/were writing.
La forma perfeta es composada de formas de have e la partisipio pasada: have written, have been written….
La futur es construida con will e la radis de la verbo: will write, will be writing, will have written…. Shall es usada en loca de will en alga situas e dialetos.
La forma dependente ("conditional") es composada par usa would en loca de will, con la radis de la verbo: would write, would be writing, would have written…. Should es usada en modo simil, con un sinifia cual inclui la idea de obliga.
La infinitiva es la radis de la verbo (pe: be, write, play), e es usada par se mesma o pos to. On pote usa ance otra formas, como (to) have written, (to) be writing, etc).
La verbo de comanda per la person du es ance la radis. La sujeto es normal ometeda. Otra comandas pote es formida con let (pe: let's go, let them eat cake).
La sujunta presente no es multe usada, estra alga espresas tradisional. Lo es la mesma como la infinitiva. La sujunta pasada, ance no multe usada, esiste sola per be: if I were rich.
Engles ave un colie peti de verbos modal, incluinte can, could, might, must, shall, will, would. Estas no cambia per person o numero e no ave formas infinitival o partisipial. Los es segueda par la infinitiva, sin to. Otra verbos modal es segueda par to, como dare to, need to, ought to, used to e have to. Esta verbos, como ance be, no funsiona como otra verbos en demandas e cuando negada. Per esemplo, on debe dise could he walk? e no did he could walk?, he couldn't walk e no he didn't could walk, are you coming? e no do you be coming?, he isn't coming e no he does not be coming.
Un frase es negada par usa la paroleta not. Lo es poneda ante la verbo major, ma pos cualce verbo modal o aidante. En demandas con not, on manteni la mesma ordina (should he not pay?). Ma la plu de verbos modal ave cortis cuando negada (don't, can't, isn't, etc), e en parla normal, los continua como cortis an en demandas (shouldn't he pay?). Per la plu de verbos, la forma negada es construida par usa formas de do: I don't sing, he didn't walk, etc.
Si otra parolas negante (pe: never, nobody, nothing, etc) es incluida en la frase, on debe no usa not/-n't - o, si on vole usa not/-n't, on no pote usa esta otra parolas, car engles no permete negas duple. Ma si on usa not/-n't, on pote usa parolas afirmante (pe: ever, anybody, anything, etc) en la frase per replica la sinifia de usa parolas negante sin not/-n't. Per esemplo:
Per la plu de verbos, demandas es construida par usa ance formas de do ante la sujeto: did he walk?, does John sing?, didn't I already tell you that?, etc. La responde pote inclui la do o no: he walks/he does walk, John sings/John does sing, etc. Natural, la do es incluida si la responde es negada: no, he doesn't walk. Si la frase inclui un verbo modal o be, on usa acel verbo modal en loca de do, pe: ''can she dance? am I on time?'', etc.
Si la sujeto de un demanda es un pronom de demanda, la verbo segue la sujeto, como en frases direta: who is going tonight?
Nota ce engles ave multe cortis per verbos como be, do, e have, como isn't, don't, haven't e I'm, he's, they've, etc.
Un verbo, con sua dependentes, es un formula verbin. La dependentes pote es ojetos, completintes, averbos e formulas averbin. La ojetos e completintes segue normal la verbo. Si un ojeto nondireta es incluida, sin un preposada, lo apare entre la verbo e la ojeto direta. La ojeto nondireta pote ance apare pos la ojeto direta, ma alora lo debe segue la preposada to. Jeneral, averbos e formulas averbin segue la ojetos.
Ajetivos
En engles, ajetivos no es marcada par sua forma. Ma multe ajetivos es derivada de nomes o otra parolas par sufisas como -al, -ful, -ic, -ish, -ous etc.
Ajetivos pote es usada como alterantes en un formula nomin (pe: the big house) o en la formula verbin (pe: the house is big''). Alga ajetivos pote es sola usada en la un modo o la otra: a drunken sailor, the sailor was drunk.
Ajetivos per cualias cual no pote es comparada (como pregnant) e ajetivos per cualias ja estrema (como terrified) no pote ave grados de compara o superioria, estra per efetos comica o metafor.
Un formula ajetivin es un grupo de parolas cual ave la rol de un ajetivo en un frase. Normal, lo ave un ajetivo como sua nucleo, con alterantes e completintes ajuntada. Ajetivos pote es alterada par un averbo o formula averbin a ante: very warm, more than a little excited. Alga pote ance es presededa par un nom o espresa de cuantia: fat-free, two-metre-long.
Completintes cual segue la ajetivo pote inclui estas: Un formula ajetivin pote inclui e alterantes a ante e un completinte a pos, como en very difficult to put away.
Un formula con un completinte pos la ajetivo no pote normal es usada como un alterante ante la nom. En alga casos, lo pote es usada como un alterante pos la nom, como en a woman proud of being a midwife. Alga completintes pote es poneda ante la nom, con la ajetivo ante la nom (better than you, hard nut to crack). Final, alga proposas ajetivin pote es formida de otra clases de parolas, como en a two-bedroom house, a no-jeans policy.
Adverbos
Averbos altera normal verbos o formulas verbin, ajetivos o formulas ajetivin, o otra averbos o formulas averbin. En alga casos, los altera formulas nomin (only the boss, quite a lovely place), pronomes e determinantes (almost all), formulas preposadal (halfway through the movie), o an frases completa (frankly, I don't believe you). Los pote ance mostra un relata entre du proposas o du frases (he died, and consequently I inherited the estate).
La plu de averbos ave formas de compara e superioria cual usa more e most a ante la averbo. Un cuantia peti ave formas noncoerente: much, more, most; a little, less, least; well, better, best; badly, worse, worst; far, farther/further, farthest/furthest. E alga segue la formas normal per ajetivas corta: fast, faster, fastest; soon, sooner, soonest; etc).
Averbos cual indica la modo de un ata es normal poneda pos la verbo e sua ojetos, an si otra locas es comun posible:
Multe averbos de frecuentia, grado e sertia es normal poneda ante la verbo, estra cuando un verbo spesial introdui la verbo major, un caso en cual la averbo vade entre la du:
Final, la averbos cual indica tempo es comun poneda a la comensa de la frase:
Norsce (lingua)
Norsce (norsk) es un lingua germanica norde parlada xef en Noria par sirca 4.7 milion persones. Con svensce e dansce, lo es un continua de dialetos sin bordas clar. Los ci parla norsce no pote comprende parlores de islansce e faroisce ce la linguas de la continente ia deveni plu e plu simple en gramatica.
On ave du formas ofisial de scriveda norsce, bokmål (leteral "lingua de libros") cual es per la plu derivada de dansce, e nynorsk ("norsce nova") cual es fundada en dialetos de Noria.
Un esemplo en Bokmål:
Teeko
Teeko (pronunsiada "tico"]] es un jua astrata de stratejia inventada par John Scarne en 1937 e rerelasada en 1952 e ancora en la desenio de 1960. Lo ia es produida par John Scarne Games, Inc.
La jua es fasil aprendeda, con alga similias a molen o tictacto, ma lo es sufisinte complicada ce lo presenta un defia an a un adulte esperiosa. An tal, programas de computadores ia mostra ce, si ambos juores jua perfeta, la jua es sempre un fini egal.
Engles (gramatica)
Adverbos
Un spesie spesial de averbo es lo contenida en un verbo estendeda (pe: pick up, get on, etc). Si un verbo-averbo combina como estas ave un ojeto, la averbo pote presede o segue la ojeto. Si la ojeto es un pronom, la averbo es normal pos la ojeto:
Un formula averbin es un formula cual ata como un averbo en la frase. Lo pote ave un averbo per sua nucleo, con sua alterantes e completintes (pe: very sleepily, oddly enough, etc). Un otra spesie de formula averbin es un formula preposadal, pe: in the pool, after two years, for the sake of harmony, etc.
Preposadas
Preposadas es un clase cluida de parolas, ma los inclui ance alga espresas cual pote ata como preposadas (pe: in front of). Un preposada pote ave sinifias variosa, comun incluinte sinifias tempal, spasial e astrata. Multe preposadas pote ance ata como averbos. Esemplos: of, in, on, over, under, to, from, with, in front of, behind, opposite, by, before, after, during, through, in spite of or despite, between, among, etc.
Un preposada es normal usada con un formula nomin como sua completinte, e la du partes es nomida un formula preposadal. Un formula preposadal pote es usada como un completinte o alterante pos un nom (pe: the man in the car, the start of the fight); como la completinte de un verbo o ajetivo (pe: deal with the problem o proud of oneself); o como un formula averbin (vide a supra).
Engles permete la usa de un preposada abandonada. Esta aveni en proposas de demanda e proposas ajetival, en cual la pronom de demanda o pronom relatante es moveda a la comensa e la preposada a sua loca orijinal. Esta strutur es evitada en alga formas de engles formal. Per esemplo:
Preposadas abandonada aveni ance en la vose pasive e en otra usas de formulas con la partisipio pasada. En esta casos, la completinte de un formula preposada pote desapare en la mesma modo como un ojeto direta de un verbo: it was looked at, I will be operated on, get your teeth seen to. La mesma pote aveni en alga usas de formulas infinitiva: he is nice to talk to, this is the page to make copies of.
Juntas
Conjuntas espresa multe relatas lojical entre parolas, formulas, proposas e frases. La conjuntas xef en engles es and, or, but, nor, so, yet e for. Los lia du o plu cosas de la mesma spesie, per esemplo:
Engles ave ance conjuntas corelatada, en cual un parola es ajuntada ante la cosa prima:
Juntas suordinante (o sujuntas) indica relatas entre proposas, e fa ce la proposa en cual los apare deveni un proposa suordinada (un suproposa). Per esemplo:
Un sujunta normal aveni a la comensa de sua suproposa, an si multe pote es presededa par averbos (pe: probably because …, especially if …)
Elidis
En engles, on pote omete verbos en un responde si los es ja indicada en un conversa.
Potsdam
Potsdam es un site en Deutxland. Lo es la site capital de la pais Brandenburg.
La rio Havel flue tra la site. Potsdam es a visina de la site capital de Deutxland Berlin. Lo es situada en la este de Deutxland e sude-ueste de Berlin.
Potsdam ia la cite abitante de los res de Prusen.
La site ave un area de 187,28 cilometres cuadrida.
Sporte
La plu susedosa club de sporte de la site es la club de futbal per femas 1. FFC Turbine Potsdam.
Xampinion
thumb|Xampinion (Agaricus bisporus basidiomiceto) Xampinion (Agaricus bisporus) es un fungo protendente, tipal con talo e un cupola con laminas a sua fondo.
Augusto
Augusto (Gaio Julio Cesar Augusto, 23 setembre 63 aec – 19 agosto 14 ec) ia es la prima de la imperores roman e un de la plu importantes. El ia gida Roma en sua cambia de un republica a un impero grande.
Octavian, par sua nom orijinal, ia es la fio adotada de la tirano de la Republica Roman, Julio Cesar. Octavian ia ateni sua potia en la triumvirato du, cual ia es composada de tre renores: Marco Antonio, Lepido, e Octavian. Tota tre ia es fidosa a Julio Cesar, ci ia es asasinada en 44 aec. Pos sua mori, un gera interna ia comensa entre la seguores de Cesar e la conspirores, gidada par du de la asasinores, Bruto e Cassio.
Prima, Octavian ia es la minor de la tre renores. Lepido ia es plu esperta en governa, e Marco Antonio ia es un xef militar respetada. La tre ia vinse la armada de Bruto e Cassio a la Batalia de Filippi en 42 aec. Alora, los ia divide la rena de la republica en tre partes: Antonia ia rena la este, Lepido ia rena Espania e partes de Africa norde, e Octavian ia rena Italia.
Antonio ia segue la via de Cesar par vade a Egipte e deveni la amor de Cleopatra. Los ia ave tre enfantes. Sua asentia de Roma ia permete ce Octavian developa plu suporta.
La triumvirato ia rompe en 33 aec, e la nonacorda ia deveni un gera interna en 31 aec. Antonio ia es vinseda par Octavian a la batalia marinal de Actio e alora a Alexandria. Antonio e Cleopatra ia suiside en 30 aec.
Pos gania esta luta sanguosa de potia, Octavian ia deveni imperor par votas de la Senato Roman en 31 aec. El ia dona a se la nom Augusto, cual sinifia "grandiosa". El ia rena asta 14 ec cuando Tiberio, sua fio par lege, ia deveni Imperor.
En sua rena, alga de los ci ia oposa sua governa ia es matada, spesial la senatores ci ia vole reteni la republica. El ia promete ce el va cambia Roma a un republica denova, ma en loca el ia declara ce el es la prete alta (Pontifex Maximus). Multe templos en la provinses ia erije scultas de el como un de sua dios. La nom de la mense "agosto" deriva de el. Sua ateni major ia es la crea de la Impero Roman, un strutur political cual ia dura tra cuasi sinco plu sentenios.
Istoristes refere comun a la obras de la istoriste Tacito. El ia ave un punto de vista contra Augusto, en cuando otra autores roman, como Velleio, Vergilio e Ovidio, ia tende adula el. La obra la plu conoseda de propaganda per Augusto ia es la Eneide par Vergilio.
Provinse Leon
197px|right La provinse de Leon es un provinse de Castilia e Leon, en Espania
La capital es Leon.
La cuantia de popla, en la anio 2019, es de 462.496 persones.
Piet Hein
Piet Hein (16 desembre 1905 - 17 april 1996) ia es un matematiciste, inventor, desiinior, autor, e poesiste, comun scrivente su la nom falsa Kumbel ("petra de tomba"). El ia comensa scrive poesias corta cual el ia nomi gruces per la jornal dial Politiken, cuando la deutxes ia envade Danmarc.
Hein ia es un desendente direta de Piet Pieterszoon Hein, la eroe marinal nederlandes de la sentenio 17. El ia nase en Copenhagen (Kobenhavn) Danmark. El ia studia a la Instituida per Fisica teorial a la Universia de Copenhagen (plu tarda renomida la Instituida de Niels Bohr) e la Universia tecnical de Danmarc. La universia de Yale ia onora a el un diploma dotoral en 1972.
Pos la libri, arcitetores scandinavian, fatigada par la construis cuadro, ma comprendente ce construis sirculo no ia es pratical ia demanda si Piet Hein pote ofre un solve. El ia proposa la usa de la supraelise en la fabrica de mobilas e otra campos. El ia inventa ance un calendario eterna, La astro calendario, e el ia vende benes de casa fundida sur la supraelise e sua analogia en tre dimensiones, la supraovo.
Romániço
La lingua romániço (cual on no debe confusa con linguas romanica, arte romanica e la lingua rumans) es un projeta de lingua aidante internasional creada en 1991 e multe influeda par esperanto, ido e interlingua. La diferes xef entre romániço e esta linguas es:
Linguas xinotibetan
La linguas xinotibetan es un familia de linguas multe importante. Lo inclui la linguas xines. Un lingua, putong, es la plu grande de mundo, parlada par plu ca mil milion persones.
Romániço
Fonolojia
Romániço ofre la mesma sonas vocal como espaniol. Jeneral, on asentua tota la parolas en la silaba cuasi ultima, estra la infinitivos, cual asentua la final. An tal, multe parolas es asentuada a la silaba du ante la ultima (esemplo áquilo "agila"), e on distingui los par asentuas ortografial.
Linguas xinotibetan
La proportio de parlores nativa de la ramos plu grande de linguas xinotibetan:
Romániço
Alfabeta e pronunsia
a b c d e f g h i j k l m n o p q r s t u v w x y z
La majoria de la vocales e de la consonantes sona como sua corespondentes de Alfabeta Fonetical Internasional, estra:
Gramatica
Como esperanto e ido, la romániço es un lingua aglutinante, en otra parolas sua vocabulo es construida de radises nonvariante. Alga de la afisas plu comun es:
Afisas
On ave ance un sufisa verbal -en cual on usa (con la paroletas has, van, volde, e fay) per vosi alga tempo o modo: mi parlen "me parla"; mi here parlen "me ia parla ier"; mi has parlen "me ia parla"; mi van parlen "me va parla"; mi volde parlen "me ta parla"; fay parlen! "parla!".
Pronomes
La ses pronomes fundal en romániço es mi "me", vi "tu" (la "tu" formal), li "el/lo", nos "nos", vos "vos", e los "los". Lo ave ance la pronomes suordinada ti "tu" (la "tu" intima), ili "el" (mas), eli "el" (fema), oli "lo", e la pronom refletante si "se". La posesivas es construida par medio de combina -a, esemplo mia "mea".